מיטב בית השקעות

מיטב בית השקעות בע"מ הוא בית ההשקעות הגדול בישראל, והוא תוצר של מיזוג שהתבצע בשנת 2013 בין "מיטב בית השקעות" שנוסד ב-1979 עם "דש איפקס הולדינגס" שנוסד ב-1992. עד אפריל 2022 פעלה החברה בשם מיטב דש וממועד זה היא פועלת בשם מיטב בית השקעות. מיטב עוסקת בפעילויות בשוק ההון הכוללות בעיקר ניהול נכסים פיננסיים, לרבות: ניהול תיקי השקעות, קרנות נאמנות, קופות גמל, קרנות השתלמות, קרנות פנסיה וכן מוצרי השקעה אלטרנטיביים. כמו כן, באמצעות חברת מיטב טרייד החברה מספקת שירותי מסחר בניירות ערך ללקוחות פרטיים ובאמצעות חברת מיטב ברוקראז מספקת שירותי מסחר בניירות ערך ללקוחות מוסדיים. בנוסף, מיטב פעילה בשוק האשראי החוץ-בנקאי במתן הלוואות לעסקים באמצעות החברה הציבורית "פנינסולה" שנמצאת בשליטתה, וכן בהלוואות בתחום הנדל"ן (בעיקר לקבוצות רכישה) באמצעות חברת מיטב מימון. פעילות אשראי נוספת ליזמי נדל"ן באירלנד נעשית דרך חברת הבית האירית לוטוס. מיטב מחזיקה גם בסלע סוכנות לביטוח ובחברת פינאפ להחזרי מס לשכירים. מיטב מנהלת נכסים בהיקף מצטבר של כ-296 מיליארד ש"ח (נכון ל-30.6.24) עבור למעלה ממיליון לקוחות, והיא נסחרת בבורסה בת"א במדדים העיקריים: ת"א SME60 ות"א פיננסים. יו"ר החברה הוא אלי ברקת, והמנכ"ל הוא אילן רביב. מיטב הוקמה ב-1979 על ידי צבי סטפק, באותה עת מורה להיסטוריה, בשיתוף עם שלמה סימנובסקי, שהיה כלכלן. סטפק שימש מנכ"ל החברה מראשיתה במשך כ-28 שנים. בשנת 1992 הוביל סטפק את מיטב להקמת מכללת מיטב אשר הפכה למכללה הגדולה והוותיקה ביותר בישראל בתחומי הפיננסים, הביטוח ושוק ההון עם מגוון הכשרות וקורסים. המכללה הכשירה אלפי סוחרים עצמאיים, יועצי השקעות, מנהלי תיקים ויועצים פנסיוניים בעלי רישיון. ביולי 2018 מוזגה המכללה עם המכון הישראלי לפיננסים IFI. בשנת 2007 העביר צבי סטפק את ניהול החברה לבנו, אבנר סטפק. בשנת 2009 נחתם הסכם מיזוג בין מיטב, גאון שוקי הון וישיר בית השקעות, כך שהחברה הממוזגת שמרה על המותג מיטב והפכה לבית ההשקעות החמישי בגודלו בישראל, עם היקף נכסים מנוהלים של 28 מיליארד ש"ח. בסוף אותה שנה רכשה מיטב גם את אפריקה ישראל בית השקעות. בשנת 2010 מונה אילן רביב למנכ"ל החברה. בשנת 2012 נחתם הסכם מיזוג בין מיטב בית השקעות בע"מ ובין דש איפקס הולדינגס בע"מ שבשליטת קבוצת BRM, בבעלות האחים ניר ואלי ברקת ויובל רכבי. בחודש מרץ 2013 הושלם המיזוג, מהלך אשר הפך את הגוף הממוזג לשני בגודלו בתחום בישראל. באותה שנה מיטב הפכה גם לאחד המעסיקים הגדולים בעמק הירדן, כשפתחה משרדים סמוך לקיבוץ אשדות יעקב, שעברו מאז לקיבוץ מעגן, בהם היא מעסיקה למעלה מ-100 עובדים. בשנת 2016 נחתם הסכם למכירת בית ההשקעות מיטב דש לקרן ההשקעות הגלובלית XIO לפי שווי של כ-1.5 מיליארד ש"ח, אולם העסקה לא יצאה לפועל וההסכם בוטל סופית בשנת 2017. בנובמבר 2016 נבחרה קרן פנסיה של מיטב דש על ידי רשות שוק ההון כאחת משתי קרנות ברירת המחדל הראשונות. באותו חודש רכשה מיטב את חברת eLoan אשר פיתחה פלטפורמת הלוואות עמית לעמית (P2P) המבצעת אונליין את תהליך החיתום והאימות. סמוך לאחר הרכישה, הפכה מיטב את eLoan לזרוע האשראי שלה למימון מגובה נדל"ן (בעיקר לקבוצות רכישה) ושמה שונה למיטב מימון. בינואר 2017 מוזגה פעילות הגמל והפנסיה של איילון חברה לביטוח המנהלת כ-7 מיליארד ש"ח לחברת הגמל והפנסיה של מיטב. בשנת 2018 החלה מיטב לבצע השקעות בתחום הפינטק, ביניהם אחזקה מהותית בחברת ליקווידיטי העוסקת במתן הלוואות לחברות טכנולוגיה בשלבים מתקדמים, לצד השקעה בחברות נוספות בתחום. מיטב מחזיקה כ-33% בליקווידיטי, שבמאי 2023 ביצעה גיוס הון לפי שווי של 1.4 מיליארד דולר. באוגוסט 2021 ניתן פסק דין של בית המשפט המחוזי בשתי התביעות הייצוגיות שהוגשו נגד מיטב גמל, בטענה לגבייה עודפת של דמי ניהול בקופת הגמל "תגמולים". גביית דמי הניהול נעשתה לאחר שתגמולים נרכשה על ידי דש (שבהמשך מוזגה עם מיטב) בשנת 2007 מבנק הפועלים. בהחלטה נקבע כי על מיטב גמל להחזיר דמי ניהול בסך של כ-400 מיליון ש"ח. מיטב גמל ערערה לבית המשפט העליון, והצדדים נשלחו לגישור שהתקיים אצל ד"ר עמוס גבריאלי. במאי 2023, במסגרת הסכם פשרה, הסכימו הצדדים כי מיטב גמל תפצה את העמיתים הזכאים בסך של כ-120 מיליון ש"ח. בית המשפט המחוזי לא אישר את הסדר הפשרה (יולי 2024), והציע הסדר פשרה אחר. בהתאם לכך, מיטב גמל הודיעה כי בכוונתה לערער על ההחלטה לבית המשפט העליון. בתחילת שנת 2022 השיקה מיטב קמפיין פרסומי אשר כלל מיתוג מחדש של בית ההשקעות ושינוי השם ל'מיטב' חלף 'מיטב דש'. בנוסף, מונה הפרזנטור דייוויד שווימר. במאי 2023 מיטב השלימה הנפקת זכויות בהיקף של 141 מיליון ש"ח ובכך חיזקה את המבנה ההוני של החברה. בשנת 2023 מיטב הפך לבית ההשקעות הגדול בישראל, וכן דורג במקום הראשון ב-Duns100 מבין בתי ההשקעות בישראל על בסיס סך הנכסים המנוהלים. לאחר אירועי ה-7 באוקטובר 2023, בהן נרצח עובד חברת מיטב טרייד עומרי לביא ז"ל, מיטב ארגנה ותמכה בעשרות עובדים ומנהלים של החברה שהתנדבו וסייעו לחקלאים בעוטף עזה. ב-8 בינואר 2024, לאחר 100 ימים בשבי של החטופים, הצטרפה מיטב להשבתה של 100 דקות לצד חברות רבות במשק, כאות תמיכה בהחזרת החטופים. בינואר 2024 הונפקה מיטב טרייד, חבר הבורסה של מיטב בית השקעות, לפי שווי של כ-300 מיליון ש"ח בבורסה בתל אביב. באותו חודש השיקה מיטב טרייד אפליקציית מסחר חדשה המאפשרת ללקוחותיה לסחור עצמאית תוך היעזרות בכלי AI תומכי החלטה. בפברואר 2024 זכתה מיטב במקום הראשון בתחרות האפ"י הבינלאומית בקטגוריית פיננסים עבור המהלך השיווקי "הופכים לבית ההשקעות הגדול בישראל", אותו הוביל סמנכ"ל השיווק אמנון גולן. במרץ 2024 פרסם מגזין פורבס ישראל כי בשקלול תוצאות הדירוג של מנהלי ההשקעות הטובים לשנת 2023 הגיע בית ההשקעות מיטב למקום הראשון, שנה שנייה ברציפות. ביוני 2024 עובדי מיטב והחברות הבנות עברו ממגדל צ'מפיון מוטורס למשרדים הפרושים על 7 קומות במגדל BBC Central בבני ברק. למיטב בית השקעות ישנם מספר מגזרי פעילות (נתונים נכונים ל-30 ביוני 2024): מגזר חיסכון ארוך טווח (LTS) – כולל קופות גמל ופיצויים, קרנות השתלמות וקרנות פנסיה, בהיקף כולל של 139 מיליארד ש"ח. מגזר חיסכון שוטף (STS) – כולל נכסים המנוהלים בקרנות נאמנות (בקרנות אקטיביות ופאסיביות) ובניהול תיקים, בהיקף כולל של 157 מיליארד ש"ח. חברת מיטב ניהול תיקים היא הגדולה בישראל. מגזר אשראי (Credit) – באמצעות פנינסולה (אשראי לעסקים קטנים ובינוניים בישראל), Lotus Investment Group (אשראי מגובה נדל"ן באירלנד) ומיטב מימון (הלוואות לפרטיים בישראל). מגזר טרייד (Retail Brokerage) - באמצעות מיטב טרייד, שבה נכסי לקוחות בסך כ-27 מיליארד ש"ח בכ-77 אלף חשבונות. נתח המסחר המתבצע באמצעות חברת הטרייד מהווה כ-9% מממוצע מחזורי המסחר במניות ובאג"ח בבורסה בת"א. השקעות אלטרנטיביות (Alternative) – החזקות בחברות/קרנות פיננסיות, לרבות: ליקווידיטי קפיטל, רייגו וניו לג'נד. דש בית השקעות BRM צבי סטפק שלמה סימנובסקי אתר האינטרנט הרשמי של מיטב בית השקעות מיטב בית השקעות בע"מ, באתר הבורסה לניירות ערך בתל אביב מיטב בית השקעות בע"מ, באתר "מאיה" דירוג Duns100 של בתי ההשקעות לשנת 2023 לינקאדין - מיטב בית השקעות Meitav - מיטב, ברשת החברתית פייסבוק מיטב בית השקעות, סרטון באתר יוטיוב מיטב בית השקעות, ברשת החברתית אקס (טוויטר) מיטב בית השקעות, בשירות הזרמת המוזיקה "ספוטיפיי" שלומית לן, ‏אילן רביב בראיון למגזין G - "אם שולץ יספק את הסחורה, אין לי בעיה עם התגמול שלו", באתר גלובס, 5 בינואר 2018 אסף עזרא - סמנכ"ל השיווק והמכירות הפיננסיות של בית ההשקעות מיטב, ‏מה בין טים קוק לבין פעילות האונליין בתיקי ההשקעות של מיטב דש?, באתר גלובס, 5 בספטמבר 2021 מיטב בית השקעות בע"מ: נתונים כספיים באתר מאי"ה. אלמוג עזר, לאחר ההפסד הענק ב-2021: מיטב דש מבצע מיתוג מחדש, באתר כלכליסט, 24 במרץ 2022 אודות מיטב דש | מיטב דש, באתר www.meitav.co.il דיאנה בחור-ניר, אבא תמיד אמר: "לא תוכל להתפרנס מהבורסה", באתר כלכליסט, 22 באפריל 2010 הדר רז, יוצאים לדרך: נחתם מיזוג מיטב וישיר, באתר כלכליסט, 2 בנובמבר 2009 הדר רז ותומר זלצר, פרסום ראשון - עכשיו זה סופי: אילן רביב מונה למנכ"ל מיטב, באתר כלכליסט, 14 בדצמבר 2009 גיא בן סימון, עכשיו זה רשמי: הושלם מיזוג מיטב-דש לבית ההשקעות השני בגודלו בישראל, באתר כלכליסט, 19 במרץ 2013 גולן חזני, קרן XIO רוכשת את מיטב דש לפי שווי של 1.48 מיליארד שקל, באתר כלכליסט, 1 בדצמבר 2016 גולן חזני, מיטב דש: הסכם המיזוג עם הקרן הסינית XIO בוטל, באתר כלכליסט, 22 באוגוסט 2017 קרן פנסיה "ברירת מחדל", באתר "מיי גמל נט", 9 באוגוסט 2016 רון שטיין, ‏כצפוי: קרנות הפנסיה ברירת מחדל הן אלה של בתי ההשקעות, באתר גלובס, 14 באוקטובר 2018 אבישי גרינצייג, ‏ביהמ"ש קבע: מיטב דש תשלם 400 מיליון ש', עוה"ד יקבלו כ-16 מיליון ש', באתר גלובס, 20 בדצמבר 2021 פשרה בתביעה הייצוגית נגד מיטב: תשלם לעמיתים 120 מיליון שקל בלבד, באתר ynet, 2 במאי 2023 מיטב בית השקעות מנפיק זכויות בהיקף של כ-141 מיליון שקל, באתר אייס, 29 במאי 2023 דירוג בתי ההשקעות בישראל לשנת 2023 אלמוג עזר, המשתתפות הגדולות בשלב הציבורי בהנפקת מיטב טרייד: מור וכלל, באתר כלכליסט, 22 בינואר 2024 מיטב בית השקעות במקום הראשון: זה הפרס בו זכתה, באתר אייס, 20 בפברואר 2024 מנהלי ההשקעות הטובים בישראל: מי כבש השנה את הפיסגה? באתר פורבס ישראל, מרץ 2024 עם ירידה בהכנסות משירותי בורסה ועלייה בלקוחות: מיטב טרייד בדרך למסחר בת”א באתר ספונסר, דצמבר 2023